The Old Man and the Sea
The Old Man and the Sea ('Senex et Mare') est mythistoria ab Ernesto Hemingway, auctore Americano, Bimini in insula Bahamensi anno 1951 scripta annoque 1952 edita. Quae fuit ultimum fictionis opus maius ab Hemingway excogitatum vivoque auctore editum, atque unum ex eius operibus latissime notis. Enarrat argumentum fabulam cuiusdam Santiago, piscatoris annosi, qui cum praegrandi makaira procul contra aggessiones selachimorpharum in flumine Floridiano contendit. Liber Praemium Pulitzeranum Fictionis anno 1953 accepit, citatusque a consilio Nobeliano in diplomate Praemii Nobeliani Litterarum scriptori anno 1954 concessi. Principale senis fabulae exemplar Gregorius Fuentes (1897–2002) a iudicibus litterariis fuisse putatur, piscator Cubanus et primus socius Pilar, naviculae Hemingwayanae.